turjo4nis/wikipedia-bn-dump-20250701 huggingface dataset:
সাকিব জুলফিকার

সাকিব জুলফিকার (; জন্ম ২৮ মার্চ ১৯৯৭) একজন ওলন্দাজ ক্রিকেটার। তিনি ২০১৭ সালের ১৭ ই জুলাই সংযুক্ত আরব আমিরাতের বিপক্ষে নেদারল্যান্ডস জাতীয় ক্রিকেট দলের হয়ে লিস্ট এ অভিষেক করেন। ম্যাচে তিনি তার ভাই আসাদ ও সিকান্দারের সাথে খেলেন এবং একই খেলায় পেশাদার ক্রিকেট দলের হয়ে তিন ভাইয়ের খেলার এটি প্রথম ঘটনা। ২০১৭ সালের ১৫ আগস্ট ২০১৫-১৭ আইসিসি ইন্টারকন্টিনেন্টাল কাপে নেদারল্যান্ডসের হয়ে তার প্রথম-শ্রেণীর ক্রিকেটে অভিষেক হয়।

তথ্যসূত্র

বহিঃসংযোগ

১৯৯৭-এ জন্ম
জীবিত ব্যক্তি
ওলন্দাজ ক্রিকেটার
নেদারল্যান্ডসের একদিনের আন্তর্জাতিক ক্রিকেটার
নেদারল্যান্ডসের টুয়েন্টি২০ আন্তর্জাতিক ক্রিকেটার
পাকিস্তানি বংশোদ্ভূত ক্রীড়াবিদ
নার্গিস মোহাম্মাদি

নার্গেস সাফিয়ে মোহাম্মাদি (; জন্ম ২১শে এপ্রিল ১৯৭২) একজন  ইরানি মানবাধিকার আন্দোলন কর্মী ও ডিফেন্ডার্স অভ দ্য হিউম্যান রাইটস সেন্টার সংস্থার উপপ্রধান, যার প্রধান নোবেল শান্তি পুরস্কার বিজয়ী শিরিন এবাদি। তিনি ২০২৩ সালে শান্তিতে নোবেল পুরস্কার লাভ করেন। "ইরানে নারীদের উপর নিপীড়নের বিরুদ্ধে সংগ্রাম ও সবার জন্য মানবাধিকার ও মুক্তির সমর্থনে কাজ করার জন্য" তাকে এই পুরস্কার প্রদান করা হয়। ২০১৬ সালের মে মাসে তাকে তেহরানে ১৬ বছরের জন্য কারাদণ্ড প্রদান করা হয়। "মৃত্যদণ্ড রদ করার পক্ষে প্রচারাভিযান চালানো একটি মানবাধিকার আন্দোলন পরিচালনা করার জন্য" তাকে এই শাস্তি দেওয়া হয়। ২০২২ সালে তিনি বিবিসি-র ১০০ নারীর তালিকায় স্থান পান।

পটভূমি 
মোহাম্মাদি ২১ এপ্রিল ১৯৭২ সালে জন্মগ্রহণ করেন ইরানের জাঞ্জানে এবং কোরভেহ, কারাজ এবং ওশনাভিয়েহ শহরে বেড়ে ওঠেন। তিনি ইমাম খোমেনি আন্তর্জাতিক বিশ্ববিদ্যালয় থেকে পদার্থবিজ্ঞান নিয়ে পড়াশোনা করে একজন পেশাদার প্রকৌশলী হন। বিশ্ববিদ্যালয়ের ছাত্রাবস্থায়, তিনি শিক্ষার্থীদের সংবাদপত্রে নারীর অধিকার সমর্থনকারী নিবন্ধ লিখেছিলেন এবং রাজনৈতিক ছাত্র গোষ্ঠী তাশাক্কোল দানেশজুয়ি রোশানগারান ("আলোকিত ছাত্র গোষ্ঠী") এর দুটি সভায় গ্রেপ্তার হন। তিনি একটি পর্বতারোহণ গোষ্ঠীতেও সক্রিয় ছিলেন, কিন্তু পরে তার রাজনৈতিক কর্মকাণ্ডের কারণে পর্বতারোহণে যোগদান তার জন্য নিষিদ্ধ করা হয়েছিল।

মোহাম্মাদি বেশ কয়েকটি সংস্কারপন্থী সংবাদপত্রের সাংবাদিক হিসেবে কাজ করেন এবং দ্য রিফর্মস, দ্য স্ট্র্যাটেজি অ্যান্ড দ্য ট্যাকটিকস("সংস্কার, কৌশল ও চাতুরিসমূহ") নামে রাজনৈতিক প্রবন্ধের একটি বই প্রকাশ করেন। ২০০৩ সালে, তিনি নোবেল শান্তি পুরস্কার বিজয়ী শিরিন এবাদির নেতৃত্বে মানবাধিকার কেন্দ্র (ডিএইচআরসি)-তে যোগদান করেন; পরে তিনি সংগঠনের সহ-সভাপতি হন।

১৯৯৯ সালে তিনি সহকর্মী সংস্কারপন্থী সাংবাদিক তাগি রাহমানিকে বিয়ে করেন, যিনি শীঘ্রই প্রথমবারের মতো গ্রেপ্তার হন। রহমানি ১৪ বছরের কারাদণ্ড ভোগ করার পর ২০১২ সালে ফ্রান্সে চলে যান এবং মোহাম্মাদি তার মানবাধিকারের কাজ চালিয়ে যান। মোহাম্মাদি ও রাহমানির যমজ দুটি সন্তান রয়েছে।

সাময়িক কারামুক্তি
একটানা বহুবছরের কারাজীবন নার্গিস মোহাম্মাদির শারীরিক অবস্থার অবনতি ঘটায়। তার শরীরে অস্ত্রোপচার করা হয়। নরওয়ের নোবেল কমিটির প্রধান ইউর্গেন ওয়াতনে ফ্রিদনেস তার অসুস্থতা বিষয়ে ইরান সরকারকে আহবান করেন যেন তার জন্য উপযুক্ত চিকিৎসার বন্দোবস্ত করা হয়। পরবর্তীতে ডিসেম্বর, ২০২৪ খ্রিস্টাব্দে তাকে ২১ দিনের জন্য সাময়িক কারামুক্তি প্রদান করা হয়।

আরো দেখুন 
 তাগি রাহমানি

তথ্যসূত্র

বহিঃসংযোগ 

 

১৯৭২-এ জন্ম
জীবিত ব্যক্তি
নোবেল শান্তি পুরস্কার বিজয়ী মহিলা
ইরানি ভিন্নমতাবলম্বী
ইরানি মানবাধিকার কর্মী
ইরানি বন্দী ও আটক
ইরানে আটক অ্যামনেস্টি ইন্টারন্যাশনালের মতে বিবেকের বন্দী
ইমাম খোমেনী আন্তর্জাতিক বিশ্ববিদ্যালয়ের প্রাক্তন শিক্ষার্থী
ইসলামি প্রজাতন্ত্র ইরানের ব্যবস্থার বিরুদ্ধে অপপ্রচার ছড়ানোর দায়ে দোষী সাব্যস্ত ব্যক্তি
ইসলামি প্রজাতন্ত্র ইরানের জাতীয় নিরাপত্তার বিরুদ্ধে পদক্ষেপের জন্য দোষী সাব্যস্ত ব্যক্তি
ইরানি নারী সক্রিয়কর্মী
ইরানি ধর্মীয়-জাতীয়তাবাদী
নারী মানবাধিকার কর্মী
জাতীয় শান্তি পরিষদের সদস্য
নোবেল শান্তি পুরস্কার বিজয়ী
ইরানি নোবেল বিজয়ী
নোবেল বিজয়ী নারী
জাঞ্জান, ইরানের ব্যক্তি
ইরানি আজারবাইজানিয়
রূপা পাবলিকেশন্স

রূপা পাবলিকেশন্স নতুন দিল্লিতে অবস্থিত একটি ভারতীয় প্রকাশনা সংস্থা। কলকাতা, প্রয়াগরাজ, বেঙ্গালুরু, চেন্নাই, মুম্বাই, জয়পুর, হায়দ্রাবাদ এবং কাঠমান্ডুতে এর বিক্রয় কেন্দ্র রয়েছে।

প্রতিষ্ঠা 
রূপা পাবলিকেশন্স ১৯৩৬ সালে কলকাতার কলেজ স্ট্রিটে ডা. মেহরা এবং আর. কে. মেহরা কর্তৃক প্রতিষ্ঠিত হয়। একজন বই পরিবেশক ও আমদানিকারক হিসেবে চলচ্চিত্র নির্মাতা সত্যজিৎ রায় কোম্পানির লোগো ডিজাইন করেন এবং তিনি তার কাজের ফি হিসেবে কিছু বই চান।

ব্যবসায়িক তথ্যাদি 
রূপা পাবলিকেশন্স চেতন ভগতের সব বই, মাই কান্ট্রি মাই লাইফ (লালকৃষ্ণ আডবাণীর আত্মজীবনী), রমেন্দ্র কুমার এবং রাস্কিন বন্ডের কিছু বই প্রকাশ করেছে এবং কৌন বনেগা ক্রোড়পতি - প্রাতিষ্ঠানিক বই, হিমানি ডালমিয়ার লাইফ ইজ পারফেক্ট এবং প্রণব মুখোপাধ্যায়ের আত্মজীবনীমূলক রাষ্ট্রপতির বছর বইও প্রকাশ করেছে। প্রকাশনা বিভাগের মতে, তাদের বার্ষিক উৎপাদন বর্তমানে প্রায় ১৫০-২০০ শিরোনামে দাঁড়িয়েছে।

২০১২ সালে, কোম্পানির বর্তমান ব্যবস্থাপনা পরিচালক কপিশ মেহরা পেঙ্গুইন বুকসের প্রাক্তন প্রধান নির্বাহী কর্মকর্তা ডেভিড দেবিদারের সাথে আলিফ বুক কোম্পানি চালু করেন; এটি চালু হওয়ার পরপরই, কোম্পানিটি পেঙ্গুইন বুকসের প্রাক্তন প্রকাশক রবি সিংকে প্রকাশনা বিভাগে নিয়োগ দেয়।

তথ্যসূত্র

বহিঃসংযোগ 
 প্রাতিষ্ঠানিক ওয়েবসাইট

কলকাতা ভিত্তিক কোম্পানি
ভারতের বই প্রকাশনা কোম্পানি
১৯৩৬-এ প্রতিষ্ঠিত ভারতীয় কোম্পানি
জুলফিকার আহমেদ (ওলন্দাজ ক্রিকেটার)

জুলফিকার আহমেদ ( ; জন্ম: ২৩ ফেব্রুয়ারি, ১৯৬৬) হলেন একজন প্রাক্তন ওলন্দাজ আন্তর্জাতিক ক্রিকেটার, যিনি ১৯৯১ ও ২০০২ সালের মধ্যে নেদারল্যান্ডস জাতীয় ক্রিকেট দলের প্রতিনিধিত্ব করেছিলেন। তিনি প্রাথমিকভাবে একজন ডানহাতি মিডল অর্ডার ব্যাটসম্যান হিসেবে খেলেন। তবে তিনি মাঝে মাঝে ওপেনিং-ও করতেন। তার দুইজন ছেলে সিকান্দার জুলফিকার ও সাকিব জুলফিকার উভয়ই নেদারল্যান্ডসের হয়ে ক্রিকেট খেলেন।

খেলোয়াড়ী জীবন 
আহমেদ পাকিস্তানের শিয়ালকোটে জন্মগ্রহণ করেন। ১৯৪৭ সালে তিনি নেদারল্যান্ডসে চলে যান। সেখানে তার চাচা ও ভাইয়ের সাথে যোগ দেন। তিনি স্কাইডাম-ভিত্তিক এক্সেলসিয়র'২০ ক্লাবে যোগদান করেন এবং ১৯৯০ সালে হুফডক্লাসে আত্মপ্রকাশ করেন। আহমদ নেদারল্যান্ডসের হয়ে ১৯৯১ সালের এপ্রিলে ইংল্যান্ড সফরে তার জাতীয় ক্রিকেটে অভিষেক করেন। ১৯৯১ সালে হুফডক্লাস মৌসুমের জন্য তিনি ভুরবার্গ ক্রিকেট ক্লাবে চলে যান,যার হয়ে তিনি তার বাকি আন্তর্জাতিক ক্যারিয়ার জুড়ে খেলেন। অভিষেকের পর তিনি ১৯৯৫ সালের জুলাই পর্যন্ত জাতীয় দলে আর ফিরে আসেন নি। তখন তিনি স্কটল্যান্ডে একটি চতুষ্কোণ টুর্নামেন্টে নেদারল্যান্ডসের প্রতিনিধিত্ব করেন। এতে ডেনিশ এবং স্কটল্যান্ড জাতীয় ক্রিকেট দলও অন্তর্ভুক্ত ছিল।

১৯৯৬ সালের জুন মাসে আহমদ সারে কাউন্টি ক্লাবের বিরুদ্ধে ফ্রেন্ডস প্রভিডেন্ট ট্রফির জন্যে নির্বাচিত হন, যা তার প্রথম লিস্ট-এ উপস্থিতি ছিল। মালয়েশিয়া ১৯৯৭ সালের আইসিসি ট্রফিতে তিনি দলের সাতটি ম্যাচের মধ্যে ছয়টিতে খেলেছিলেন; কিন্তু মাত্র দুইবার ব্যাট করার সুযোগ পেয়েছিলেন। কানাডায় ২০০১ সালের আইসিসি ট্রফিতে তিনি আরো ভালো প্রদর্শন করেছিলেন। দশটি ম্যাচের মধ্যে সাতটিতে খেলে তিনি ১৫০ রান করেন, যা নেদারল্যান্ডসের হয়ে রানের দিক থেকে পঞ্চম স্থানে ছিল। আয়ারল্যান্ডের বিপক্ষে, তিনি ১২৫ বলে ৮৭ রান করেন, যা ছিল নিজের দলের টুর্নামেন্টের সর্বোচ্চ ব্যক্তিগত স্কোর। আইসিসি ট্রফিতে উপস্থিতির পাশাপাশি আহমেদ জিম্বাবুয়েতে ২০০০ আইসিসি ইমার্জিং নেশনস চ্যালেঞ্জ কাপেও নেদারল্যান্ডসের প্রতিনিধিত্ব করেন। তিনি জিম্বাবুয়ের বিরুদ্ধে তার প্রথম লিস্ট-এ হাফসেঞ্চুরি। তিনি ৬৩ রান করেছিলেন। তিনি সেই সময়ে আরও দুটি ন্যাটওয়েস্ট ট্রফি ম্যাচ খেলেছিলেন; ১৯৯৭ সালে ওর্চেস্টার্শায়ার ও ২০০০ সালে লিঙ্কনশায়ারের বিরুদ্ধে। জাতীয় ক্রিকেট দলের হয়ে তার শেষ ম্যাচ ২০০২ সালের সেপ্টেম্বরে, বেডফোর্ডশায়ারের বিপক্ষে ফ্রেন্ডস প্রভিডেন্ট ট্রফির ম্যাচ ছিল।

২০১৭ সালে আহমদ ২০১৭ আইসিসি ওয়ার্ল্ড ক্রিকেট লিগ ইউরোপ রিজিয়ন ডিভিশন ওয়ানে বেলজিয়াম জাতীয় দলের কোচ ছিলেন।

ব্যক্তিগত জীবন 
আহমেদ তিন সন্তানের পিতা: আসাদ, সাকিব এবং সিকান্দার জুলফিকার। তার তিন ছেলের সকলেই নেদারল্যান্ডসের হয়ে অপ্রাপ্তবয়স্ক পর্যায়ে একসাথে খেলেছে এবং সিকান্দার সিনিয়র দলেও খেলেছেন।  সাকিব জুলফিকার ২০২৩ আইসিসি বিশ্বকাপে নেদারল্যান্ডস জাতীয় ক্রিকেট দলের স্কোয়াডে ছিল।

টীকা

তথ্যসূত্র 

১৯৬৬-এ জন্ম
জীবিত ব্যক্তি
শিয়ালকোট থেকে আগত ক্রিকেটার
পাকিস্তানি ক্রিকেটার
পাকিস্তানি বংশোদ্ভূত ক্রীড়াবিদ
ওলন্দাজ মুসলিম
ওলন্দাজ ক্রিকেটার
ফ্রান্স ক্রাৎসিশ

ফ্রান্স ক্রাৎসিশ (; জন্ম: ১৪ জানুয়ারি ২০০৩) হলেন একজন জার্মান পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লিগের শীর্ষ স্তর বুন্দেসলিগার ক্লাব বায়ার্ন মিউনিখের হয়ে রক্ষণভাগের খেলোয়াড় হিসেবে খেলেন। তিনি মূলত বাম পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় অথবা আক্রমণাত্মক মধ্যমাঠের খেলোয়াড় হিসেবে খেলেন।

২০২৩ সালে, ক্রাৎসিশ জার্মানি অনূর্ধ্ব-২০ দলের হয়ে জার্মানির বয়সভিত্তিক পর্যায়ে অভিষেক করেছিলেন।

প্রারম্ভিক জীবন
ফ্রান্স ক্রাৎসিশ ২০০৩ সালের ১৪ই জানুয়ারি তারিখে জার্মানির নুরেমবার্গে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
ক্রাৎসিশ জার্মানি অনূর্ধ্ব-২০ দলের হয়ে খেলার মাধ্যমে জার্মানির প্রতিনিধিত্ব করেছেন।

তথ্যসূত্র

বহিঃসংযোগ
 
 
 
 
 

২০০৩-এ জন্ম
জীবিত ব্যক্তি
জার্মান ফুটবলার
ফুটবল রক্ষণভাগের খেলোয়াড়
ফুটবল ক্লাব বায়ার্ন মিউনিখের খেলোয়াড়
বুন্দেসলিগার খেলোয়াড়
জার্মানির আন্তর্জাতিক যুব ফুটবলার
ফুটবল ক্লাব বায়ার্ন মিউনিখ ২-এর খেলোয়াড়
১. ফুটবল ক্লাব নুর্নবার্গের খেলোয়াড়
রেগিওনাললিগার খেলোয়াড়
নুরেমবার্গের ব্যক্তি
ভিএফবি স্টুটগার্টের খেলোয়াড়
পুরুষ ফুটবল মধ্যমাঠের খেলোয়াড়
ফুটবল ক্লাব অস্ট্রিয়া ভিয়েনার খেলোয়াড়
ভিএফবি স্টুটগার্ট ২-এর খেলোয়াড়
৩. লিগার খেলোয়াড়
অস্ট্রীয় ফুটবল বুন্দেসলিগার খেলোয়াড়
জার্মানির অনূর্ধ্ব-২১ আন্তর্জাতিক ফুটবলার
জার্মান প্রবাসী ফুটবলার
প্রভাত প্রকাশন

প্রভাত প্রকাশন একটি ভারতীয় প্রকাশনা সংস্থা। এটি ১৯৫৮ সালে শ্যামসুন্দর আগারওয়াল প্রতিষ্ঠা করেন। এটি ইংরেজি ও হিন্দি ভাষায় বই প্রকাশ করে। এটিই প্রথম ভারতীয় প্রকাশন যা আন্তন চেখভ, ল্যেভ তল্‌স্তোয় এবং মাক্সিম গোর্কির মতো লেখকদের রচনাসহ রুশ ক্লাসিকের হিন্দি অনুবাদ প্রকাশ করে।

তথ্যসূত্র

বহিঃসংযোগ 
 প্রভাত প্রকাশন
 ওশান বুকস

নয়াদিল্লি ভিত্তিক কোম্পানি
ভারতের বই প্রকাশনা কোম্পানি
স্পিকিং টাইগার বুকস

স্পিকিং টাইগার বুকস বা স্পিকিং টাইগার হলো ভারতের নতুন দিল্লিতে অবস্থিত একটি স্বাধীন প্রকাশনা ও বই বিতরণ সংস্থা। ২০১৪ সালে পেঙ্গুইন বুক্‌স এবং কেমব্রিজ ইউনিভার্সিটি প্রেসের প্রাক্তন প্রধান রবি সিং এবং মানস সাইকিয়া এটি প্রতিষ্ঠা করে। সংস্থাটি শৈলীর বৈচিত্র্য বজায় রাখার দিকে মনোনিবেশ করে এবং ভারতীয় ও আন্তর্জাতিক কথাসাহিত্য ও নকাল্পনিক রচনা প্রকাশ করে।

তথ্যসূত্র

বহিঃসংযোগ 
 প্রাতিষ্ঠানিক ওয়েবসাইট

ভারতের বই প্রকাশনা কোম্পানি
নয়াদিল্লি ভিত্তিক কোম্পানি
২০১৪-এ প্রতিষ্ঠিত প্রকাশনা কোম্পানি
২০১৪-এ প্রতিষ্ঠিত সংগঠন
২০১৪-এ দিল্লিতে প্রতিষ্ঠিত
বাংলাদেশের উপজাতীয় নৃত্য

বাংলাদেশে প্রায় ৫০টি উপজাতি বাস করে। প্রতিটি উপজাতির নিজস্ব সংস্কৃতি এবং ঐতিহ্য রয়েছে। এই সংস্কৃতির একটি গুরুত্বপূর্ণ অংশ হলো তাদের নৃত্য। বাংলাদেশের উপজাতীয় নৃত্যগুলো তাদের ধর্মীয় বিশ্বাস, সামাজিক জীবন এবং প্রাকৃতিক পরিবেশের প্রতিফলন।

শ্রেণিবিভাগ 
বাংলাদেশের উপজাতীয় নৃত্যগুলিকে সাধারণত তিনটি প্রধান ভাগে ভাগ করা যেতে পারে:

 ধর্মীয় নৃত্য: এই নৃত্যগুলো ধর্মীয় অনুষ্ঠান এবং উৎসবগুলোতে পরিবেশিত হয়। এই নৃত্যগুলোর মাধ্যমে উপজাতিরা তাদের ধর্মীয় বিশ্বাসকে প্রকাশ করে। উদাহরণস্বরূপ, চাকমা উপজাতির "বৈশাখী নৃত্য" বসন্ত উৎসবের সময় পরিবেশিত হয়। এই নৃত্যটিতে উপজাতিরা তাদের প্রকৃতি দেবতাদের প্রতি তাদের আনুগত্য প্রকাশ করে।
 সামাজিক নৃত্য: এই নৃত্যগুলো বিবাহ, জন্ম এবং মৃত্যুর মতো সামাজিক অনুষ্ঠানগুলোতে পরিবেশিত হয়। এই নৃত্যগুলো উপজাতিদের সামাজিক জীবন এবং ঐতিহ্যকে প্রতিফলিত করে। উদাহরণস্বরূপ, ত্রিপুরা উপজাতির "নুর নৃত্য" বিবাহের সময় পরিবেশিত হয়। এই নৃত্যটিতে উপজাতিরা তাদের নতুন জীবনের শুরুতে তাদের আনন্দ প্রকাশ করে।
 আনন্দের নৃত্য: এই নৃত্যগুলো শুধুমাত্র আনন্দের জন্য পরিবেশিত হয়। এই নৃত্যগুলোর মাধ্যমে উপজাতিরা তাদের জীবনের আনন্দ এবং উৎসবকে উদযাপন করে। উদাহরণস্বরূপ, মারমা উপজাতির "বৈসাবি নৃত্য" একটি জনপ্রিয় আনন্দের নৃত্য। এই নৃত্যটিতে উপজাতিরা তাদের সুখ এবং সমৃদ্ধির জন্য প্রার্থনা করে।

ধর্মীয় নৃত্য 
বাংলাদেশের উপজাতিরা তাদের ধর্মীয় বিশ্বাস এবং বিশ্বাসকে প্রকাশ করার জন্য নৃত্য ব্যবহার করে। এই নৃত্যগুলি প্রায়শই ধর্মীয় অনুষ্ঠান এবং উৎসবগুলিতে পরিবেশিত হয়।

বাংলাদেশের উপজাতীয় ধর্মীয় নৃত্যের কিছু উদাহরণ হলো:

 চাকমা উপজাতির বৈশাখী নৃত্য: এই নৃত্যটি বসন্ত উৎসবের সময় পরিবেশিত হয়। এই নৃত্যটিতে উপজাতিরা তাদের প্রকৃতি দেবতাদের প্রতি তাদের আনুগত্য প্রকাশ করে।
 মারমা উপজাতির বৈসাবি নৃত্য: এই নৃত্যটি একটি জনপ্রিয় আনন্দের নৃত্য। এই নৃত্যটিতে উপজাতিরা তাদের সুখ এবং সমৃদ্ধির জন্য প্রার্থনা করে।
 ত্রিপুরা উপজাতির নুর নৃত্য: এই নৃত্যটি বিবাহের সময় পরিবেশিত হয়। এই নৃত্যটিতে উপজাতিরা তাদের নতুন জীবনের শুরুতে তাদের আনন্দ প্রকাশ করে।
 মণিপুরী উপজাতির লখী নৃত্য: এই নৃত্যটি দেবী লক্ষ্মীর প্রতি উৎসর্গীকৃত। এই নৃত্যটিতে উপজাতিরা তাদের জীবনে সুখ এবং সমৃদ্ধি কামনা করে।
 সাঁওতাল উপজাতির ঝুমুর নৃত্য: এই নৃত্যটি জুমচাষের সাথে সম্পর্কিত। এই নৃত্যটিতে উপজাতিরা তাদের ফসলের জন্য প্রার্থনা করে।

তথ্যসূত্র 

বাংলাদেশের নৃত্য
উপজাতীয় নৃত্য
নেটওয়ার্ক ট্রাফিক

নেটওয়ার্ক ট্র্যাফিক বা ডেটা ট্র্যাফিক হল একটি নির্দিষ্ট সময়ে একটি নেটওয়ার্ক জুড়ে চলা ডেটার পরিমাণ। কম্পিউটার নেটওয়ার্কে নেটওয়ার্ক ডেটা বেশিরভাগ নেটওয়ার্ক প্যাকেটে এনক্যাপসুলেট করা হয়, যা নেটওয়ার্কে লোড প্রদান করে। নেটওয়ার্ক ট্র্যাফিক হল নেটওয়ার্ক ট্র্যাফিক পরিমাপ, নেটওয়ার্ক ট্র্যাফিক নিয়ন্ত্রণ এবং সিমুলেশনের প্রধান উপাদান।

 নেটওয়ার্ক ট্রাফিক নিয়ন্ত্রণ - ব্যবস্থাপনা, অগ্রাধিকার, নিয়ন্ত্রণ বা নেটওয়ার্ক ট্র্যাফিক হ্রাস করা।
 নেটওয়ার্ক ট্র্যাফিক পরিমাপ - একটি নির্দিষ্ট নেটওয়ার্কে ট্র্যাফিকের পরিমাণ এবং প্রকার পরিমাপ করা।
 নেটওয়ার্ক ট্র্যাফিক সিমুলেশন - একটি যোগাযোগ নেটওয়ার্কের দক্ষতা পরিমাপ করতে।
 ট্র্যাফিক জেনারেশন মডেল - একটি যোগাযোগ কম্পিউটার নেটওয়ার্কে ট্রাফিক প্রবাহ বা ডেটা মূল একটি স্টোকাস্টিক মডেল।

নেটওয়ার্ক ট্র্যাফিকের সঠিক বিশ্লেষণ প্রতিষ্ঠানটিকে একটি সুবিধা হিসাবে নেটওয়ার্ক সুরক্ষা প্রদান করে - একটি নেটওয়ার্কে অস্বাভাবিক পরিমাণে ট্র্যাফিক আক্রমণের একটি সম্ভাব্য লক্ষণ। নেটওয়ার্ক ট্রাফিক রিপোর্ট এই ধরনের আক্রমণ প্রতিরোধে মূল্যবান অন্তর্দৃষ্টি প্রদান করে।

ট্র্যাফিক ভলিউম হল একটি সংস্থান বা সুবিধা দ্বারা সম্পাদিত মোট কাজের পরিমাপ, সাধারণত ২৪ ঘন্টার বেশি এবং এরল্যাং-ঘন্টার এককে পরিমাপ করা হয়। এটি গড় ট্র্যাফিক তীব্রতা এবং অধ্যয়নের সময়কালের পণ্য হিসাবে সংজ্ঞায়িত করা হয়।

ট্রাফিক ভলিউম = ট্র্যাফিকের তীব্রতা × সময়

একটি এরল্যাং-ঘন্টার একটি ট্র্যাফিক ভলিউম দুটি সার্কিট আধা ঘন্টার জন্য ক্রমাগত দখলে থাকার কারণে বা একটি সার্কিট দুই ঘন্টার জন্য অর্ধেক দখল (০.৫ এরল্যাং) হওয়ার কারণে হতে পারে। টেলিকমিউনিকেশন অপারেটররা ট্র্যাফিক ভলিউমে অত্যন্ত আগ্রহী, কারণ এটি সরাসরি তাদের রাজস্ব নির্দেশ করে।

তথ্যসূত্র 

নেটওয়ার্ক
আক্রমণ ভেক্টর

কম্পিউটার নিরাপত্তায়, একটি আক্রমণ ভেক্টর একটি নির্দিষ্ট পথ, পদ্ধতি বা দৃশ্যকল্প যা একটি আইটি সিস্টেমে ভাঙার জন্য কাজে লাগানো যেতে পারে, এইভাবে এর নিরাপত্তার সাথে আপস করে। শব্দটি জীববিজ্ঞানে ভেক্টরের অনুরূপ ধারণা থেকে উদ্ভূত হয়েছিল। একটি আক্রমণ ভেক্টর ম্যানুয়ালি, স্বয়ংক্রিয়ভাবে বা ম্যানুয়াল এবং স্বয়ংক্রিয় কার্যকলাপের সংমিশ্রণের মাধ্যমে শোষিত হতে পারে।

প্রায়শই, এটি একটি বহু-পদক্ষেপ প্রক্রিয়া। উদাহরণস্বরূপ, দূষিত কোড (কোড যা ব্যবহারকারী চালানোর জন্য সম্মতি দেয়নি এবং যা ব্যবহারকারীর সম্মতি নেই এমন ক্রিয়া সম্পাদন করে) প্রায়শই একটি শেষ ব্যবহারকারীর জন্য উপলব্ধ করা একটি নিরীহ আপাতদৃষ্টিতে নথিতে যোগ করে কাজ করে।

যখন সন্দেহাতীত শেষ ব্যবহারকারী ডকুমেন্টটি খোলে, তখন প্রশ্নে থাকা দূষিত কোডটি (পেলোড নামে পরিচিত) কার্যকর করা হয় এবং এটি চালানোর জন্য প্রোগ্রাম করা অপমানজনক কাজগুলি সম্পাদন করে, যার মধ্যে নিজেকে আরও ছড়িয়ে দেওয়া আইটি-তে অননুমোদিত অ্যাক্সেস খোলার মতো বিষয়গুলি অন্তর্ভুক্ত থাকতে পারে। সিস্টেম ব্যবহারকারীর নথি চুরি বা এনক্রিপ্ট করা ইত্যাদি। একবার ইনস্টল করার পরে আবিষ্কারের সুযোগ সীমিত করার জন্য, প্রশ্নে থাকা কোডটি প্রায়শই আপাতদৃষ্টিতে নিরীহ কোডের স্তর দ্বারা অস্পষ্ট হয়।

 বাফার ওভারফ্লো শোষণ; এভাবেই ব্লাস্টার ওয়ার্ম বংশবিস্তার করতে সক্ষম হয়েছিল।
 জাভাস্ক্রিপ্ট বা অন্যান্য ধরনের স্ক্রিপ্টের ক্ষমতা সঠিকভাবে সীমাবদ্ধ না করে লোডিং এবং পরবর্তী কার্যকর করাকে সমর্থন করে ওয়েবপেজ এবং ইমেল ব্যবহার করা।
 নেটওয়ার্ক সংযোগের অপর প্রান্তে অননুমোদিত ক্রিয়া সম্পাদনের জন্য নেটওয়ার্কিং প্রোটোকল ত্রুটিগুলিকে কাজে লাগানো।
 ফিশিং: পাসওয়ার্ডের মতো গোপনীয় তথ্য প্রকাশ করতে প্রলুব্ধ করার জন্য শেষ ব্যবহারকারীদের কাছে প্রতারণামূলক বার্তা পাঠানো।

আরো দেখুন 

 হ্যাকার (কম্পিউটার নিরাপত্তা)
 আক্রান্তপ্রবণতা (কম্পিউটিং)
 ম্যালওয়্যার
 স্প্যামিং

তথ্যসূত্র 

কম্পিউটার ভাইরাস
কম্পিউটার ওয়ার্ম
ম্যালওয়্যার স্টাব
আসাদ জুলফিকার

আসাদ জুলফিকার (জন্ম: ২৮ মার্চ, ১৯৯৭) একজন ওলন্দাজ ক্রিকেটার, যিনি ২০১৭ সালের ১৭ জুলাই সংযুক্ত আরব আমিরাতের বিপক্ষে নেদারল্যান্ডসের হয়ে লিস্ট এ অভিষেক করেন। সে ম্যাচে তিনি তার ভাই সাকিব এবং সিকান্দারের সাথে খেলেন, যা একই খেলায় পেশাদার ক্রিকেট দলের হয়ে তিন ভাই একত্রে খেলার প্রথম ঘটনা ছিল। তিনি প্রাক্তন ওলন্দাজ ক্রিকেটার জুলফিকার আহমেদের ছেলে।

২০২২ সালের জানুয়ারিতে কাতারে আফগানিস্তানের বিপক্ষে সিরিজের জন্য জুলফিকারকে ডাচ ওয়ানডে ইন্টারন্যাশনাল স্কোয়াডে নাম দেওয়া হয়েছিল। তবে তিনি কোনো ম্যাচ খেলেননি।

বহিঃসংযোগ

তথ্যসূত্র 

জীবিত ব্যক্তি
১৯৯৭-এ জন্ম
ওলন্দাজ মুসলিম
ওলন্দাজ ক্রিকেটার
পাকিস্তানি বংশোদ্ভূত ক্রীড়াবিদ
.এলএস

.এলএস হল লেসোথোর ইন্টারনেট কান্ট্রি কোড টপ-লেভেল ডোমেইন (সিসিটিএলডি)।

তথ্যসূত্র 

কান্ট্রি কোড টপ-লেভেল ডোমেইন
ভারতীয় কবিতা

ভারতীয় কবিতা এবং সাধারণভাবে ভারতীয় সাহিত্যের, বৈদিক যুগের একটি দীর্ঘ ইতিহাস রয়েছে। বিভিন্ন ভারতীয় ভাষাগুলোতে যেমন বৈদিক সংস্কৃত, ধ্রুপদী সংস্কৃত, তেলুগু, তামিল, ওড়িয়া, মৈথিলি, কন্নড় , বাংলা, অসমীয়া, উর্দু এবং হিন্দিতে লেখা হয়েছিল। ইংরেজির মতো বিদেশী ভাষার কবিতাও ভারতীয় কবিতার ওপর শক্তিশালী প্রভাব ফেলে। কবিতা ভারতের মধ্যে বিভিন্ন আধ্যাত্মিক ঐতিহ্য প্রতিফলিত। বিশেষ করে, অনেক ভারতীয় কবি রহস্যময় অভিজ্ঞতা দ্বারা অনুপ্রাণিত হয়েছেন। কবিতা সাহিত্যের প্রাচীনতম রূপ এবং এর একটি সমৃদ্ধ লিখিত ও মৌখিক ঐতিহ্য রয়েছে।

জাতি বা ভাষা অনুযায়ী কাব্য
ভারতীয় কাব্য
দিলীপ কুমারের বাড়ি

দিলীপ কুমারের বাড়ি ভারতীয় চলচ্চিত্র অভিনেতা দিলীপ কুমারের জন্মস্থান। তার আসল নাম মোহাম্মদ ইউসুফ খান যিনি পেশাওয়ারে (ব্রিটিশ ভারতের উত্তর-পশ্চিম সীমান্ত প্রদেশ)  সালে জন্মগ্রহণ করেন, বারো ভাইবোনের অন্যতম দিলীপ ১৯৩০-এর দশকের শেষের দিকে তার পরিবারের সাথে বোম্বেতে চলে আসেন।

পাকিস্তানের প্রধানমন্ত্রী নওয়াজ শরীফ ১৩ জুলাই ২০১৪ সালে এটিকে পাকিস্তানের জাতীয় সাংস্কৃতিক ঐতিহ্যবাহী স্থান হিসেবে চিহ্নিত করেন।

দিলীপ কুমার একবার তার বাড়িতে গিয়ে আবেগে মাটিতে চুমু খেয়েছিলেন। ১৯৮৮ সালে তিনি পেশাওয়ারে ভ্রমণকালে পিসি হোটেলে প্রদত্ত একটি সাক্ষাৎকারে নিজের শৈশব ও বেড়ে ওঠার দিনগুলোর কথা স্মরণ করার সময় বারবার হিন্দকো ও পশতু ভাষাতে কথা বলছিলেন।

১৯৯৭ সালে যখন তাকে পাকিস্তানের সর্বোচ্চ বেসামরিক সম্মান নিশানে ইমতিয়াজ প্রদান করা হয় তখন অনিয়ন্ত্রিত ভিড়ের কারণে তিনি বাড়িতে পৌঁছাতে পারেননি। সরকার তখন বাড়িটি অধিগ্রহণের চেষ্টা চালায়।

অবস্থান 
বাড়িটি পাকিস্তানের খাইবার পাখতুনখোয়ার পেশোয়ারের কিচ্ছা খবানি বাজারে অবস্থিত।

অধিগ্রহণ 
১৩ জুলাই ২০১৩ সালে নওয়াজ শরিফ তথ্য, সম্প্রচার ও জাতীয় ঐতিহ্য মন্ত্রণালয়কে বাড়িটি অধিগ্রহণের নির্দেশ দেন। আদেশটি বাস্তবায়নের জন্য পাকিস্তান জাতীয় শিল্প পরিষদের মহাপরিচালকের কাছে পাঠানো হয়। সংবাদমাধ্যম সূত্রে জানা গেছে, সাংস্কৃতিকভাবে ভারত–পাকিস্তান সম্পর্ককে উন্নিত করার উদ্দেশ্যেই এই পদক্ষেপ নেওয়া হয়েছে।

জাদুঘরে রূপান্তর 
পাকিস্তান সরকার অধিগ্রহণের পর জায়গাটিকে জাদুঘরে রূপান্তর করার পরিকল্পনা করে। দিলীপ কুমার ও তাঁর পরিবারের অন্যান্য সদস্যদের আমন্ত্রণ জানানোর পরিকল্পনাও করা হয়েছিল।

২৬ জুলাই ২০১৪ সালে বাড়িটিকে ১৯৯৭ সালের পুরাকীর্তি আইনের অধীনে "সুরক্ষিত স্মৃতিস্তম্ভ" হিসেবে ঘোষণা করা হয়।

দিলীপ কুমার ও কাপুর পরিবার 
পেশোয়ার ও বোম্বেতে বেড়ে ওঠা দিলীপ কুমার ও তার পরিবারের কাপুরদের সাথে ঘনিষ্ঠ বন্ধুত্বপূর্ণ সম্পর্ক ছিল। দিলীপ কুমার তার দ্য সাবস্ট্যান্স অ্যান্ড দ্য শ্যাডো আত্মজীবনীতে লিখেছেন: “আমরা যখন অবিভক্ত ভারতে বাস করছিলাম তখন সেখানে প্রচুর হিন্দু জনসংখ্যা ছিল। পুরুষের পাশাপাশি মহিলারা বাজার চত্বরে মুসলমানদের সাথে অবাধে মিশতো, একে অপরকে শুভেচ্ছা জানাতো ও সুখ দুঃখের ভাগিদার হতো। আগাজির (আমার বাবা) অনেক হিন্দু বন্ধু ছিল ও তাদের মধ্যে একজন ছিলেন বসেশ্বরনাথজি যিনি সিভিল সার্ভিসে একটি গুরুত্বপূর্ণ চাকরি করছিলেন। তার বড় ছেলে তার সাথে কয়েকবার আমাদের বাড়িতে এসেছিল ও সে তার সুদর্শন চেহারা দিয়ে মহিলাদের স্তম্ভিত করেছিল। তিনি ছিলেন রাজ কাপুরের বাবা পৃথ্বীরাজ কাপুর।”

তথ্যসূত্র

বহিঃসংযোগ 

 ফেসবুকে দিলীপ কুমারের বাড়ি

খাইবার পাখতুনখোয়ার সাংস্কৃতিক ঐতিহ্যবাহী স্থান
খাইবার পাখতুনখোয়ার ভবন ও স্থাপনা
খাইবার পাখতুনখোয়ার ইতিহাস
জেলখানায় শান্তিতে নোবেল বিজয়ীর তালিকা

এই পাতাটি শান্তিতে নোবেল বিজয়ীর তালিকা যারা জেলখানায় থাকা অবস্থায় নোবেল শান্তি পুরস্কার পেয়েছিলেন।

তালিকা
 কার্ল ফন অসিয়েত্‌স্কি, জার্মানী
 অং সান সুচি, মিয়ানমার
 লিউ জিয়াওবো, চীন
 আলেস বিয়ালিয়াৎস্কি, বেলারুশ
 নার্গেস মোহাম্মাদি, ইরান

নোবেল শান্তি পুরস্কার বিজয়ী
মালাকাইটের ঝাঁপি

মালাকাইটের ঝাপি (     ) পাভেল বাজভ দ্বারা সংকলিত রাশিয়ার উরাল অঞ্চলের রূপকথার গল্প এবং লোককথার ( স্কাজ নামেও পরিচিত) একটি বই যা ১৯৩৬ থেকে ১৯৪৫ সাল অবধি প্রকাশিত হয়েছিল। এটি সমসাময়িক ভাষায় লেখা এবং চমৎকার চরিত্রগুলির সাথে দৈনন্দিন জীবনের উপাদানগুলিকে মিশ্রিত করে। বইটি ১৯৪২ সালে স্ট্যালিন পুরস্কারে ভূষিত হয়েছিল। বাজভের গল্পগুলি খনি শ্রমিক এবং স্বর্ণ প্রদর্শকদের শ্রুতির উপর ভিত্তি করে তৈরি।
Pages with Russian IPA
কিংবদন্তি
রাশিয়ান কিংবদন্তি

মালাকাইটের ঝাপি -এর প্রথম সংস্করণ ১৯৩৯ সালের ২৮ জানুয়ারী প্রকাশিত হয়েছিল। এটি ১৪টি গল্প এবং একটি ভূমিকা নিয়ে গঠিত, যাতে ইউরালের জীবন, শিল্প এবং সংস্কৃতি সম্পর্কে কিছু তথ্য রয়েছে এবং যা লেখক সংগ্রহের প্রতিটি সংস্করণে অন্তর্ভুক্ত করার চেষ্টা করেছিলেন। পরবর্তী সংস্করণগুলিতে ৪০ টিরও বেশি গল্প রয়েছে। সব গল্পই আজকাল সমান জনপ্রিয় নয়। সবচেয়ে জনপ্রিয় গল্পগুলি 1936 থেকে 1939 সালের মধ্যে লেখা হয়েছিল: " দ্য মিস্ট্রেস অফ দ্য কপার মাউন্টেন " এবং এর ধারাবাহিকতা " দ্য মালাকাইট ক্যাসকেট ", " দ্য স্টোন ফ্লাওয়ার " এবং এর ধারাবাহিকতা "দ্য মাস্টার ক্রাফটসম্যান", " সিলভার হুফ ", "ক্যাটের কান" ", " সিনুশকার ওয়েল ", "ম্যানেজারের বুট-সোলস"। পরবর্তী গল্পগুলির মধ্যে "A Fragile Twig" (1940), " The Fire-Fairy " (1940), "Tayutka's Mirror" (1941), "Ivanko Krylatko" (1943), " The Spark of Life " (1943) উল্লেখযোগ্য। জনপ্রিয় উরাল পর্বতমালার লোককাহিনীর চরিত্র যেমন মিস্ট্রেস অফ দ্য কপার মাউন্টেনে পাভেল বাজভের দ্য মালাচাইট বক্সে তাদের উপস্থিতির পরে খুব পরিচিত হয়ে ওঠে।
কপিশ মেহরা

কপিশ মেহরা একজন ভারতীয় প্রকাশনা নির্বাহী। তিনি ভারতের অন্যতম প্রাচীন বাণিজ্য প্রকাশনা সংস্থা রূপা পাবলিকেশন্স এর ব্যবস্থাপনা পরিচালক। কপিশ ১৭ বছর বয়সে ব্যবসায় প্রবেশ করেন এবং পড়াশোনা শেষ করে রূপায় যোগ দেন।

তথ্যসূত্র 

জন্মের বছর অনুপস্থিত (জীবিত ব্যক্তি)
জীবিত ব্যক্তি
রামন তোরালবা

রামন তোরালবা লারাজ (১৩ আগস্ট ১৮৯৫ – ৬ জুন ১৯৮৬) ফুটবল ক্লাব বার্সেলোনার ইতিহাসে একজন বিখ্যাত ব্যক্তিত্ব। বার্সার সাথে তার দীর্ঘ কর্মজীবনের কারণে তিনি লা ভেলা ('পুরানোজন') নামে পরিচিত ছিলেন।

ক্লাব কর্মজীবন 
আরাগনে জন্মগ্রহণ করা সত্ত্বেও তোরালবা মাত্র ছয় মাস বয়সে কাতালুনিয়ায় চলে যান এবং সেখানে তিনি ১৯১২ সালে এফসি ইন্টারন্যাশনাল-এ ফুটবল খেলা শুরু করেন, তার দুই বছর পর বার্সেলোনায় যোগদানের পূর্বে (যার সাথে তিনি পরবর্তী ১৫ মৌসুম খেলেন) ডাকনাম 'লা ভেলা' (পুরানোজন) অর্জন করেন।

তিনি হোল্ডিং মিডফিল্ড হিসেবে খেলেতেন এবং তার শক্তি ও ত্যাগের জন্য পরিচিত ছিলেন। তিনি মধ্যমাঠে অগাস্টিন সানচো এবং ইয়োসেপ সামিতিয়ার সাথে একটি অংশীদারিত্ব গড়ে তোলেন। তিনি ১৯১৪/১৫ মৌসুম থেকে ১৯২৫/২৬ মৌসুম পর্যন্ত নিয়মিত শুরুর একাদশে ছিলেন। বার্সেলোনার হয়ে তিনি ১০টি কাতালান চ্যাম্পিয়নশিপ জিতেছিলেন, ১৯২০, ১৯২২, ১৯২৫ এবং ১৯২৬ সালে চারটি কোপা দেল রেই শিরোপা সহ ১৯২২ সালের ফাইনালে তোরালবা প্রথম গোলটি করেছিলেন যা রিয়াল ইউনিয়নের বিরুদ্ধে ৫–১ জয়ে শেষ হয়েছিল।

৪ ফেব্রুয়ারি ১৯১৭ সালে তিনি বার্সেলোনার ইতিহাসে প্রথম খেলোয়াড় হয়েছিলেন যাকে একটি প্রশংসাপত্র দেওয়া হয়েছিল, যেটি কাম্প দে লা ইন্দাস্ত্রিয়াতে অনুষ্ঠিত হয়েছিল যখন তিনি তখনও একজন সক্রিয় খেলোয়াড় ছিলেন। তিনি ১ জুলাই ১৯২৮ সালে ক্যাম্প দে লেস কোর্তস্‌-এ দ্বিতীয় প্রশংসাসূচক ম্যাচের পর অবসর গ্রহণ করেন।

অর্জন

ক্লাব 

 বার্সেলোনা

কাতালান ফুটবল চ্যাম্পিয়নশিপ:

 বিজয়ী (১০) : ১৯১৫-১৬, ১৯১৮-১৯, ১৯১৯-২০, ১৯২০-২১, ১৯২১-২২, ১৯২৩-২৪, ১৯২৪-২৫, ১৯২৫-২৬, ১৯২৬-২৭ এবং ১৮২৭-২৮ সালে

কোপা দেল রেই:

 বিজয়ী (৪) : ১৯২০, ১৯২২, ১৯২৫ এবং ১৯২৬

তথ্যসূত্র 

কাতালান ফুটবলার
১৯৮৬-এ মৃত্যু
১৮৯৫-এ জন্ম
ফুটবল ক্লাব বার্সেলোনার খেলোয়াড়
পুরুষ ফুটবল মধ্যমাঠের খেলোয়াড়
স্পেনীয় পুরুষ ফুটবলার
যতীন্দ্রচন্দ্র ভট্টাচার্য

যতীন্দ্রচন্দ্র ভট্টাচার্য (১৮৯৫ - ৬ অক্টোবর ১৯৬৭ ) ছিলেন  ভারতীয় উপমহাদেশের  ব্রিটিশ বিরোধী স্বাধীনতা আন্দোলনের  একজন অন্যতম বিপ্লবী, ফরোয়ার্ড ব্লকের সদস্য এবং সুভাষচন্দ্রের সহযোগী।

সংক্ষিপ্ত জীবনী
যতীন্দ্রচন্দ্র ভট্টাচার্যের জন্ম   ব্রিটিশ ভারতের অবিভক্ত বাংলার অধুনা বাংলাদেশের ফরিদপুর জেলার আলগী গ্রামে। পিতা পার্বতীচরণ ভট্টাচার্য। ছাত্রাবস্থায় যতীন্দ্রচন্দ্র ১৯০৫ খ্রিস্টাব্দের বঙ্গভঙ্গ আন্দোলনে উদ্বুদ্ধ হন এবং স্বাধীনতা আন্দোলনে সক্রিয় অংশগ্রহণ করেন। ১৯১৫ খ্রিস্টাব্দে ব্রিটিশ পুলিশে হাতে ধরা পড়েন এবং সমুদ্রসৈকতের হাতিয়া অঞ্চলে চার বৎসর অন্তরীণ থাকেন। ১৯২৪ খ্রিস্টাব্দে গ্রেফতার হয়ে পাঁচ বৎসর কারাবাস করেন। ১৯৩৯ খ্রিস্টাব্দে ফরোয়ার্ড ব্লক প্রতিষ্ঠিত হলে তিনি নেতাজী সুভাষচন্দ্র বসুর সহযোগী হন। সুভাষের অন্তর্ধানের পর পরই ১৯৪২ খ্রিস্টাব্দে তিনি পুনরায় গ্রেফতার হন এবং ১৯৪৬ খ্রিস্টাব্দে মুক্তি পান।

তথ্যসূত্র

১৮৯৫-এ জন্ম
১৯৬৭-এ মৃত্যু
ফরিদপুর জেলার ব্যক্তি
ভারতের স্বাধীনতা আন্দোলন
বাঙালি বিপ্লবী
ভারতীয় স্বাধীনতার বিপ্লবী আন্দোলন
ভারতীয় স্বাধীনতা কর্মী
বাঙালি ভারতীয় স্বাধীনতা সংগ্রামী